Agt sterf in gru-ongelukFoto: Ladysmith Gazette Volgens paramedici van ER24 was ŉ bakkie, vragmotor en minibustaxi Saterdagmiddag sowat 20km buite Ladysmith in ŉ botsing betrokke. Agt van die bakkie se tien insittendes is in die ongeluk dood. Die twee oorlewendes was in die wrak vasgekeer en moes met meganiese toerusting bevry word. Hulle is ernstig beseer en is na ŉ nabygeleë hospitaal geneem vir verdere behandeling. Die oorsaak van die ongeluk word ondersoek.